**О Д Г О В О Р**

на пратеничко прашање од пратеникот Лилјана Поповска поставено на 62-та седница на Собранието на Република Македонија

одржана на 25 јуни 2009 година

Јавното претпријатие „Македонијапат" - Скопје во соработка со Агенцијата за државни патишта изготвуваат Програма за одржување и заштита на магистрални и регионални патишта при што склучуваат Договор за реализација на истата и чие што спроведување го контролираат преку нивните надзорни органи.

Значи, во склоп на своето редовно работење Јавното претпријатие „Македонија­пат" - Скопје, преку своите подружници и секции ги покриваат сите магистрални и регионални патишта на територијата на Република Македонија и со своето редовно работење секој работен ден ги извршуваат тековните работни задачи пропишани и усвоени со Програмата за одржување на патиштата во Република Македонија.

Во Акцијата за тековно одржување, односно чистење и косење на тревата ангажирани се околу 50 вработени лица, а истата се одвива на 5 пунктови и тоа:

1. Подружница Велес која го покрива магистралниот пат М1 од клучка Неготино до Дуброво, во должина од околу 8 километри. На оваа делница се врши: рачно косење на тревата, машинско косење на тревата собирање на отпадоци во патниот појас, санирање на оградната мрежа, замена на оштетената еластична ограда како и чистење на насочниците и „мачкините очи".

2. Подружница Гевгелија која го покрива патниот правец од клучка Гевгелија до граничниот премин Богородица, во должина од околу 5 километри. На оваа делница се врши: рачно косење на тревата, машинско косење на тревата, собирање на отпадоци во патниот појас, санирање на оградната мрежа, замена на оштетената еластична ограда како и чистење на насочниците и „мачкините очи".

3. Подружница Автопат која го покрива магистралниот пат М1 на делница Велес - Скопје пред тунелот „Катланово" при што на оваа делница се извршуваат работи за промена на заштитната ограда и заштитната мрежа.

4. Работа на магистралниот пат на потегот т.н. „Писта" веднаш после наплатната рампа „Аеродром". на овој патен правец се врши косење на тревата со специјална машина „Унимаг", а се врши и отстранување на сметот од патниот правец.

5. Изведување на работи на магистралниот пат М1 односно на делницата Хиподром - Белви. На оваа делница се врши рачно косење на тревата и санација на оградната мрежа.

Исто така, од страна на Јавното претпријатие „Македонијапат" - Скопје се преземаат асфалтерски работи за санација на ударните дупки на повеќе патни правци низ Република Македонија